32000D0707
L 289/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 ноември 2000 година
относно финансова помощ от Общността за съхранението във Франция, Италия и Обединеното кралство на антиген за производството на ваксини срещу шап и за изменение на Решение 2000/112/ЕО
(нотифицирано под номер С(2000) 3175)
(2000/707/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), последно изменено с Регламент (ЕО) № 1258/1999 от 17 май 1999 г. относно финансирането на Общата селскостопанска политика (2), и по-специално член 14 от него,
като има предвид, че:
(1)
По силата на Решение 91/666/ЕИО на Съвета от 11 декември 1991 г. относно създаване на резерви в Общността на противошапни ваксини (3), последно изменено с Решение 1999/762/ЕО (4), създаването на банки за антиген е част от дейността на Комисията за създаване на резерви в Общността от ваксини срещу шап.
(2)
Член 3 от цитираното решение определя Laboratoire de pathologie bovine du Centre national d'études vétérinaires et alimentaires в Лион, Франция и Istituto Zooprofilaticco Sperimentale di Brescia в Бреша, Италия, за банки за антиген, съхраняващи запасите на Общността и предвижда процедури за определяне с решение на Комисията и на други предприятия като банки за антиген.
(3)
С Решение 2000/111/ЕО (5) Комисията определя Merial SAS, Пърбрайт, Обединено кралство, като трета банка за антиген и предвижда разпоредби за прехвърлянето на антиген при закриването на дадена банка. Финансовата помощ на Общността за 2000 година е предмет на договора за прехвърляне и съхранение на антиген, сключен между Комисията и Merial SAS в съответствие с настоящото решение.
(4)
Решение 2000/112/ЕО на Комисията относно определяне на разпределението между банките на антигени от резервите от антигени, установени в рамките на дейността на Общността по отношение а резервите от ваксини против шап и за изменение на Решения 93/590/ЕО и 97/348/ЕО (6) по отношение на местата за съхранение на определени типове антигени се прилага от 1 февруари 2000 г. Въпреки това прехвърлянето от Pirbright Institute for Animal Health в Merial SAS, Пърбрайт се забави по технически причини и Pirbright Institute for Animal Health продължи по тази причина да изпълнява дейността на банка за антиген до момента на прехвърлянето на 28 юни 2000 г.
(5)
Функциите и задълженията на тези банки за антиген са определени в член 4 от Решение 91/666/ЕИО и помощта на Общността трябва да се предоставя при условие че същите се изпълняват.
(6)
Финансова помощ от Общността следва да се предоставя на банките, извършващи тези услуги, за да могат те да осъществяват посочените функции и задължения и през 2000 година.
(7)
По бюджетни съображения финансовата помощ от Общността следва да се предоставя за период от една година.
(8)
За целите на финансовия контрол се прилагат членове 8 и 9 от Регламент (ЕО) № 1258/1999 г.
(9)
Решение 2000/112/ЕО на Комисията следва да бъде изменено, за да се вземе под внимание забавянето на прехвърлянето на антигена от Pirbright Institute for Animal Health в Merial SAS, Пърбрайт, Обединено кралство.
(10)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Общността предоставя на Франция финансова помощ за съхранението на антиген за производство на ваксина срещу шап.
2. Laboratoire de pathologie bovine du Centre national d'études vétérinaires et alimentaires в Лион, Франция съхранява запасите от антиген, посочени в параграф 1. Прилагат се разпоредбите на член 4 от Решение 91/666/ЕИО.
3. Финансовата помощ но Общността е до определения максимум от 30 000 EUR за периода от 1 януари до 31 декември 2000 г.
Член 2
1. Общността предоставя на Италия финансова помощ за съхранението на антиген за производство на ваксина срещу шап.
2. Istituto Zooprofilaticco Sperimentale di Brescia в Италия съхранява запасите от антиген, посочен в параграф 1. Прилагат се разпоредбите на член 4 от Решение 91/666/ЕИО.
3. Финансовата помощ на Общността е до определения максимум от 30 000 EUR за периода от 1 януари до 31 декември 2000 г.
Член 3
1. Общността предоставя на Обединеното кралство финансова помощ за съхранението на антиген за производство на ваксина срещу шап.
2. Institute for Animal Health в Пърбрайт, Обединено кралство съхранява запасите от антиген, посочен в параграф 1. Прилагат се разпоредбите на член 4 от Решение 91/666/ЕИО.
3. Финансовата помощ но Общността е до максимум 15 000 EUR за периода от 1 януари до 30 юни 2000 г.
Член 4
1. Финансовата помощ на Общността, посочена в член 1, параграф 3, член 2, параграф 3 и член 3, параграф 3 се изплаща срещу представяне от заинтересованата държава-членка на отчетни документи, удостоверяващи ефективното изпълнение на задачите.
2. Отчетните документи, посочени в параграф 1, трябва да бъдат представени на Комисията до 1 март 2001 г. и да включват:
а)
техническа информация относно:
-
количество и типа на съхранявания антиген (складови записи),
-
използвано оборудване за съхранение на антигена (типове, брой и вместимост на резервоарите),
-
система за сигурност на място (температурен контрол и мерки против кражба),
-
застраховки (пожар, нещастен случай);
б)
финансова информация (попълване на таблицата, представена в приложението).
Член 5
Членове 8 и 9 от Регламент (ЕО) № 1258/1999 се прилагат mutatis mutandis.
Член 6
В член 3 от Решение 2000/112/ЕО датата „1 февруари 2000 г.“ се променя на „1 юли 2000 г.“.
Член 7
Адресати на настоящото решение са държавите-членки.
Съставено в Брюксел на 6 ноември 2000 година.